૧૩ સપ્ટેમ્બરે બકરી ઈદના દિવસે કાશ્મીરમાં મોટાભાગની મુખ્ય મસ્જિદો બંધ કરી દેવામાં આવી હતી. કાશ્મીર ખીણમાં છેલ્લાં બે માસથી જારી રહેલી હિંસામાં ૮૦ થી વધુ લોકોનાં મોત થયા છે અને અનેક લોકો ઘાયલ થયાં છે ત્યારે વર્તમાન સમયમાં રાષ્ટ્રો પર આંતરિક અને બાહ્ય સ્રોત્રોએ પેદા થયેલા વિચારોના કારણે હુમલા થઈ રહ્યા છે. આ સંદર્ભમાં બે ઉદાહરણ મોજૂદ છે. પહેલું યુરોપમાં આવેલા સિરીયાઈ શરણાર્થીઓએ સ્થાનિક સંસ્કૃતિઓ પર હુમલો કર્યો છે. તેઓ યુરોપીય દેશોમાં કાનૂનના તંત્રને પ્રભાવિત કરી રહ્યા છે. બીજું ભારતીય મીડિયામાં છેડાયેલી એક ચર્ચામાં પેલેટ ગનને ગોળી કરતાં પણ વધુ ઘાતક ગણાવવામાં આવી છે. જેના કારણે કાશ્મીરમાં શાંતિ પર સતત ખતરો ઝળુંબી રહ્યો છે. ભારતીયોની સમસ્યા એ છે કે તેઓ પાકિસ્તાની જેહાદી માનસિકતાથી સતત ઘેરાયેલા રહે છે.